
PRIMAR
Nr. SC2020 – 19808/28.08.2020
Referat de aprobare a proiectului de hotărâre
Privind aprobarea atribuirii în folosinţă gratuită către unitățile de învățământ preuniversitar de stat a spațiilor modulare achiziționate de Primăria Municipiului Timișoara, în scopul și cu destinația desfășurării procesului de învățământ, pentru o perioadă de 10 ani

1. Descrierea situaţiei actuale
În unitățile de învățământ preuniversitar au fost incluse clasele zero. Totodată, recomandările la nivel de administrație publică centrală sunt ca elevii să-și desfășoare activitatea în schimbul de dimineață. Aceste motive au condus la concluzia că spațiile existente, necesare desfășurării procesului de învățământ, sunt insuficiente. 
Având în vedere cele de mai sus, în cadrul administrației publice a municipiului Timișoara, prin Serviciul Școli Spitale și Baze Sportive, sunt luate măsurile corespunzătoare pentru asigurarea bunei desfășurări a procesului de învățământ în școli, în ceea ce privește spațiile necesare. În acest sens, s-au achiziționat spații modulare de învățământ pentru realizarea de săli de clasă suplimentare în unitățile de învățământ preuniversitar, după cum urmează: Liceul Waldorf, Școala Gimnazială nr. 13, Școala Gimnazială nr. 19, Colegiul Național Bănățean, Liceul Teologic Ortodox Antim Ivireanul.
2. Schimbări preconizate şi rezultate aşteptate

Prin implicarea administrației publice a municipiului Timișoara, în această speță, respectiv achiziția livrarea, montajul și punerea în funcțiune a spațiilor modulare, cât și procedurilor privind darea în folosință a acestora către unitățile școlar se vizează asigurarea condițiilor optime pentru desfășurarea procesului de învățământ în unitățile de învățământ preuniversitar de pe raza municipiului Timișoara.
 3. Concluzii        
Urmare a celor prezentate mai sus, consider oportună promovarea Proiectului de hotărâre privind aprobarea atribuirii în folosinţă gratuită către unitățile de învățământ preuniversitar de stat a spațiilor modulare achiziționate de Primăria Municipiului Timișoara,  în scopul și cu destinația desfășurării procesului de învățământ, pentru o perioadă de 10 ani, şi îl supun spre dezbatere şi aprobare Consiliului Local al Municipiului Timişoara. 

